กฎกระทรวง ฉบับที่ 34 (พ.ศ. 2535) ออกตามความในพระราชบัญญัติการขนส่งทางบก พ.ศ. 2522

กฎกระทรวง
กฎกระทรวง
ฉบับที่ ๓๔ (พ.ศ. ๒๕๓๕)
ออกตามความในพระราชบัญญัติการขนส่งทางบก
พ.ศ. ๒๕๒๒[๑]
 

อาศัยอำนาจตามความในมาตรา ๗ และมาตรา ๙๖ (๒)
แห่งพระราชบัญญัติการขนส่งทางบก พ.ศ. ๒๕๒๒
รัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้

ให้ยกเลิกความในข้อ ๑ แห่งกฎกระทรวง ฉบับที่ ๑๕ (พ.ศ. ๒๕๒๕)
ออกตามความในพระราชบัญญัติการขนส่งทางบก พ.ศ. ๒๕๒๒ และให้ใช้ความต่อไปนี้แทน
ข้อ ๑
ผู้ขอรับใบอนุญาตเป็นผู้ขับรถในประเภทการขนส่งประจำทาง การขนส่งไม่ประจำทาง
หรือการขนส่งโดยรถขนาดเล็ก ต้องมีความรู้และความสามารถ ดังนี้
(๑) มีความรู้เกี่ยวกับกฎหมายว่าด้วยการขนส่งทางบก
กฎหมายว่าด้วยรถยนต์ และกฎหมายว่าด้วยการจราจรทางบก
และได้ผ่านการทดสอบความรู้และความสามารถในการขับรถจากกรมการขนส่งทางบก หรือโรงเรียนสอนขับรถที่กรมการขนส่งทางบกรับรอง
(๒) ได้ผ่านการทดสอบสมรรถภาพของร่างกายในด้านประสาทมือ ปฏิกิริยา
สายตาทางลึก สายตาทางกว้าง และสายตาบอดสี
จากกรมการขนส่งทางบกหรือโรงเรียนสอนขับรถที่กรมการขนส่งทางบกรับรอง


ให้ไว้ ณ วันที่ ๑๐ มีนาคม พ.ศ. ๒๕๓๕
พลเอก วิโรจน์ แสงสนิท
รัฐมนตรีช่วยว่าการกระทรวงคมนาคม
ปฏิบัติราชการแทนรัฐมนตรีว่าการกระทรวงคมนาคม
หมายเหตุ :- เหตุผลในการประกาศใช้กฎกระทรวงฉบับนี้ คือ
โดยที่สมควรกำหนดให้ผู้ที่ได้ผ่านการทดสอบความรู้และความสามารถในการขับรถ
และได้ผ่านการทดสอบสมรรถภาพของร่างกายทั้งจากกรมการขนส่งทางบกหรือจากโรงเรียนสอนขับรถที่กรมการขนส่งทางบกรับรอง
เป็นผู้มีคุณสมบัติขอรับใบอนุญาตเป็นผู้ขับรถในประเภทการขนส่งประจำทาง
การขนส่งไม่ประจำทาง หรือการขนส่งโดยรถขนาดเล็กได้ เพื่อให้เกิดความสะดวกและรวดเร็วในการขอรับใบอนุญาตดังกล่าว จึงจำเป็นต้องออกกฎกระทรวงนี้













โชติกานต์/ปรับปรุง
๒๐ มกราคม ๒๕๕๙











[๑] ราชกิจจานุเบกษา
เล่ม ๑๐๙/ตอนที่ ๒๗/หน้า ๑/๒๕ มีนาคม ๒๕๓๕